یاد سازمان په خپل راپور کې د خپل یوه مسؤل په حواله زیاته کړې: "زموږ د مرستې پروګرامونو دوام د ګټه اخیستونکو لپاره د ژوند او مرګ پوښتنه ده او موږ پر نړیوالې ټولنې غږ کوو چې افغانستان هېر نه کړي او په دغه هېواد کې بشري مرستو ته دوام ورکړي۔"

ځینو څارونکو له دې وړاندې ویلي چې پر افغانستان د طالبانو د دوهم ځل واکمنۍ له پیل وروسته په دې هېواد کې بې وزلي او بې کاري تر بل هر وخت زیاته شوې چې له امله یې د دې هېواد وګړي له سخت فقر سره مخ دي۔

د دغو څارونکو په وینا، د طالبانو د حکومت له لوري په یو شمېر دولتي او ټولو نادولتي ادارو کې د ښځو په کار تر بندیز وروسته چې له امله یې زیات شمېر مرستندویه ادارو په افغانستان کې خپل فعالیتونه محدود کړل بشري وضعیت لا پسې خراب شوی دی۔

اصلاح: د مېډاییر مرستندویه سازمان مرکزي دفتر په سویس کې دی چې د دغه راپور په لومړۍ بڼه کې سویډن لیکل شوی و او دغه‌راز د دغه راپور ځینې برخې اپډېټ شوې